Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Luther Opogore Chutho gi Rumi
Jodongo mag Rumi noparo mondo gitiek ngima mar Luther chutho, to Nyasaye nogeng’ogo. Ji nowinjo puonjne kwonde duto—ei udi madongo miluongo ni “convents,” (ka ma ji odakie ma ochiwore chutho ni weche mag dini), ei udi mag ji, ei ut jo man gi nying’ei skunde madongo, gi ei ut ruodhi; kendo ji mayore yore ma nigi nying’ noriwore kode e tichne.KKS 38.3
Chieng’ moro Luther nondiko barua ni ruodh piny Germany kuom wach mar Pwodhruok Dini mar Kristo, kendo ei baruano nowuoyoe kuom papa niya: “En wach malich ahinya neno ng’ato ka luongore owuon ni en jaote mar Kristo, to ong’are gi kit dhethruok ma onge kata ruoth achiel manyalo romogo. Uparo ni kotimo kamano to nochalo gi Yesu, ma nobedo jachan, kata Petro ma nobedo mamuol chande? Ero awinjo ka ji wacho kaka papa en ruodh piny ngima! To Kristo, ma papa sungore ni en jaote mare, nowacho ratiro ni ‘Pinyruodha ok en mar pinyni.’ Uparo ni pinje ma jaote oloyo nyalo bedo madongo kendo landore moloyo pinyruoth mar jalo moloye gi duong’?”KKS 39.1
Nondiko kamani eni kuom skunde madongo (Universties): “Aluor mokalo kaka sikunde madongo biro bedo dhorangeye madongo matero ji e tho, ka ok gitiyo matek mar puonjo ji Wach Nyasaye gi kinda, ka giketo puonjgi ei chuny yawuoi gi nyiri. Ang’adonu rieko mondo kik ng’at moro ter nyathine e skul ka ma Biblos ok obedee kaka puonj maduong’ moloyo duto. skunde duto ma ji ok oketoree mar puonjore Wach Nyasaye to nyaka gibed skunde maricho.”KKS 39.2
Baruani nolandore mapiyo e gwenge duto mag piny Germany, kendo noyuwayo chuny ji mang’eny ahinya. Oganda duto mar pinyno nochiew ka gijiwore mondo ginywak tich mar pwodhruok dini. Nikech jowasik Luther ne dwaro mondo gichulne kuor, ne gijiwo papa mondo oyud yo moro mager mar hinye. Chik nowuok mondo ji otamre winjo puonjne chutho. Luther kod jolupne ne giyudo thuolo mar ndalo piero auchiel, ni ka ndalogo rumo to oyudo ni pok gilokore kendo kwero wechego ma gipuonjo, eka nogol nyinggi oko ei kitap kanisa.KKS 39.3
Barua maduong’no man gi chik mar papa, ka nochopo ir Luther, en to nowacho niya: “Achayogo kendo adagi weche mondiki ei baruano, nikech gin weche mag miriambo kendo mag chayo Nyasaye. . . . KKS 40.1
Kristo Owuon e ma ong’adne bura ei baruano. . . . . Amor ka ayudo kuong’ kod kwet ma kamagi nikech tich malong’o. An to an gi thuolo maduong’ ei chunya; nikech koroni aseng’eyo ni kare papa en antikristo, kendo kaka kom duong’ne en mana kom duong’ mar Satan owuon.”KKS 40.2
To kata kamano, wach mar askofu maduong’ mar Rumi nene pod nigi teko. Nokonyore kod ligangla, tero ji e od twech, kendo sando ji mondo ji owinj lochne. Nonenore ni tich mar Luther ne chiegini rumo. Jomanyap kod jo maluoro gik manono ne gitetini ka giwinjo chikno ma papa ogolo; kendo kata thoth ji ne pod chwako Luther gi e chunygi, to ji mang’eny ne paro kaka chiwo ngima nikech tich mar pwodho dini kamano to en wach matek ma ne ok giyie timo.KKS 40.3
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn